Opprinnelsesmarkering

Opprinnelsesmarkering er system brukt av nødetatene, for raskt å vise opplysninger om hvor en henvendelse kommer fra.

Når en person ringer et av de norske nødnumrene 110, 112 eller 113, blir innringerens telefonnummer sjekket mot teleselskapenes nasjonale database, NRDB. Informasjon som abonnentens navn, adresse og posisjon overføres så til nødsentralen, slik at operatøren vet hvor det ringes fra.

Tidligere var det kun en omtrentlig posisjon som var tilgjengelig for nødmeldesentralene, basert på informasjon fra mobilnettenes basestasjoner. Nå sender de fleste smarttelefoner inn nøyaktig GPS-posisjon automatisk til nødetatene når man ringer et av de tre nødnumrene, via den integrerte tjenesten Advanced mobile location (AML).

Alle norske teletilbydere er pliktige til å levere slik informasjon, ifølge Ekomloven.Ekomloven § 2-6. Anrop til nødmeldingstjeneste og geografisk lokalisering av nødanrop

Referanser

Kategori:Telefoni
Kategori:Redningstjeneste
Kategori:Nødkommunikasjon